**Tantárgyi tematika és félévi követelményrendszer**

**Vállalkozási ismeretek (BSR2241L)**

**Levelező tagozat**

**Sport-és rekreációszervező szak Bsc**

**Féléves tematika**

1. *konzultáció:* A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások.

A gazdálkodás fogalmának több oldalról történő megközelítése. A fogyasztó, fogyasztói igény és szükségletek. Az üzleti vállalkozás fogalma és feltételei. A vállalat alapvető célja és küldetése. A vállalati működés érintettjei. A vállalat célrendszere, különös tekintettel a sport területén működő vállalkozásokra. A piac alapelemei. Az állam gazdasági szerepe. Vállalkozási formák és lehetőségek hazánkban. A jogi formák közötti választás lehetőségei és mérlegelési szempontjai. A vállalatalapítás gyakorlati lépései az egyes vállalkozási formákban. Az egyéni vállalkozás, gazdasági társaságok alapítása és működtetése: betéti társaság, korlátolt felelősségű társaság, részvénytársaság (létesítése, szervezete, üzletvezetése, adózása, megszűntetése, jellemzői). (5 óra)

1. *konzultáció*: Sajátos vállalati formációk. Vállalkozási formák a sport és rekreáció szervezés területén. Üzleti elképzelés és annak kialakítása: elemzési modellek, stakeholderek, jövőképalkotás. Tervezési alapismeretek. A stratégiai vezetési folyamat. Stratégiai tervezés. Az üzleti tervezés. Az üzleti terv készítésének célja, a terv részei, felépítése.

Vállalkozások életciklusa. Életciklus elméletek. A vállalati növekedés meghatározó tényezői, a vállalat finanszírozási feladatai az egyes ciklusokban. Összefoglalás, önellenőrző tesztek, gyakorló feladatsorok megoldása (5 óra)

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése:**

A félév során egyeztetett időpontban zárthelyi dolgozat kerül megírásra. A gyakorlati jegyek kihirdetésére, pótlási lehetőségek ismertetésére ezt követően kerül sor.

***A félévközi ellenőrzések követelményei:***

A dolgozat 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet a zárthelyi dolgozat érdemjegye határozza meg. Amennyiben a zárthelyi dolgozat elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2021. január 28.

 **Kozmáné Petrilla Gréta**

 **Gazdálkodástudományi Intézet**